فوئاد عارف

فوئاد عارف بەرزنجی (١٩١٣–٢٠١٠) سیاسەتوان و ئەفسەرێکی سەربازیی کورد بووە کە لە سەردەمی پاشایەتی و کۆماریدا پۆستی جۆراوجۆری لە عێراقدا ھەبووە، لەوانە یاریدەدەری مەلیک غازی، سەرۆکی ئەرکانی سوپای کەربەلا، پارێزگاری کەربەلا، وەزیری ئیرشادی، وەزیری ئەوقاف و دواجاریش جێگری سەرۆکوەزیرانی عێراق.
 ژیان 
سەید فوئاد کوڕی سەید عارف کوڕی سەید مەحموود سەید شێخ ئیسماعیل کوڕی شێخ مستەفا قەرەداغی کوڕی شێخ حەسەن کوڕی بابا ڕەسووڵ عەلی سەرۆکی بنەماڵەی بەرزنجییە، لە شاری عەمارە لە ساڵی ١٩١٣ لەدایکبووە و لە ساڵی ٢٠١٠ کۆچی دوایی کردووە.
خاڵی وەزیر و پەرلەمانتار و کارگێڕی سەردەمی پاشایەتی ماجد مستەفایە، دوای کۆچی دوایی باوکی لە ساڵی ١٩١٤ لەژێر چاودێری ئەودا گەورە بووە.مذكرات فؤاد عارف، الطبعة الثانية
لە ساڵی ١٩١٩ و ھەروەھا لە ساڵی ١٩٢٤ لە کاتی شۆڕشەکانی شێخ مەحموودی حەفیددا، شاھیدی بۆردوومانی شاری سلێمانی بووە لەلایەن ھێزەکانی بەریتانیاوە.

 خزمەتە سەربازییەکان 
فوئاد عارف لە ساڵی ١٩٢٨ وەک یەکێک لە کوڕە سەرۆک ھۆزە وەرگیراوەکان چووەتە کۆلێژی سەربازی عێراق، دیارترین ھاوپۆلەکانی عەبدولکەریم قاسم و ئەحمەد ساڵح ئەلعوبدی و ئەمیر غازی بوون،مذكرات فؤاد عارف : حزمة من الضوء على تاريخ العراق المعاصر  وەک ملازمی دووەم دەرچووە و وەک یاوەری شا غازی لە کۆلێژ کاری کردووە، پاشان دوای دەرچوونی لە ساڵی ١٩٣٦ وەک یاوەری ئەو دەستنیشانکراوە، لە پلە سەربازییەکاندا پلەی بەرزکراوەتەوە و ھەندێک پۆستی ھەستیاری پێسپێردراوە وەک فەرماندەی دیسپلینی سەربازی لە بەغدا.وزراء ومسؤولون كرد اختارهم الزعيم عبد الكريم قاسم ليشاركوا في حكومته 
ھەروەھا دوای بزووتنەوەی ١٨ی تشرینی دووەمی ١٩٦٣ پۆستی سەرۆک ئەرکانی سوپای وەرگرتووە.

 پۆستە سیاسییەکان 
دوای شۆڕشی ١٤ی تەمموزی ١٩٥٨ وەک پارێزگاری کەربەلا دەستنیشانکرا، پاشان لە ھەموارکردنی دووەمی وەزارەتی عەبدولکەریم قاسم لە ساڵی ١٩٥٩ پۆستی وەزیری دەوڵەت و وەزیری کشتوکاڵی بە وەکالەت و وەزیری ڕێنمایی وەرگرت. دوای ساڵی ١٩٦٣ لە یەکەم وەزارەتی ئەحمەد حەسەن بەکر پۆستی وەزارەتی ئەوقافی وەرگرت.
لە ساڵی ١٩٦٨ لە وەزارەتی عەبدولڕەحمان عارف بووە جێگری سەرۆک وەزیران، پاشان خانەنشین بوو.

 یاداشتەکان 
بەشی یەکەمی یاداشتەکانی بە ناوی «حزمة من الضوء على تاريخ العراق المعاصر» نووسیوە و لە ساڵی ١٩٩٩ چاپ کراوە، پاشان بەشی دووەمی یاداشتەکانی لە ساڵی ٢٠١١ بە لێکۆڵینەوە و وردبینیی کەمال مەزھەر ئەحمەد دەرچووە.

 سەرچاوەکان